OUTJO WILDSFEES 1 & 2 MAY 2020 - Outjo Wildsfees
OUTJO WILDSFEES – DIE ENIGSTE WILDSFEES IN NAMIBIë!
* * Kliek vir Facebook blad hier.
​Namibië vier hierdie jaar Die Outjo Wildsfees se 16de bestaansjaar op 1 en 2 Mei
2020 by Sophienhof Lodge, 10km buite Outjo op die Khorixas pad. Dit beloof om weer 'n fees te wees om te onthou en die belangrikste van alles … dit bly steeds:
"Die Lekkerste Fees in Namibië!"
Onthou die Outjo Wildsfees val in die Namibiese Winter skoolvakansie! Maak 'n naweek daarvan, bring die hele gesin, laai vir ouma en oupa op, nooi jou beste vriende of jou hele familie en kom deel in alles wat Outjo se gasvryheid jou kan bied. Bly oor in Sophienhof of die Tentedorp en "Overlander Camp" op die feesterrein. Of bespreek jou slaapplek betyds by enige van Outjo en die omgewing se vele Lodges, kampplekke, hotelle of gastehuise.
Stalletjies open elke oggend om 8:30 met 'n verskeidenheid van produkte, voertuie,
inligting, speletjies, heerlike kossoorte om aan te smul en verfrissende drankies om jou met nuwe moed te besiel. Kyk na die webtuiste om advertensies van stalletjies daarop te sien.
Met twee vermaaklikheidstente om van te kies (Hooftent en die Glaskas in die OK Proe-en Kuier- tent) word vanjaar nog meer vertonings aangebied. Kaartjies is reeds beskikbaar by Computicket of te koop by OK Foods Outjo of op die feesterrein self. Die Volledige program is op facebook ook beskikbaar.
Deur die loop van twee propvol dae word feesgangers 'n fees van vermaaklikheid, te doene, te ete en te drinke gewaarborg. Jy kan uitsien na 'n Perdeskou, Mountain Bike -
off Road Run en Kids Duathlon, Baba foto-kompetisie en Sky Productions se vertoning waar plaaslike talent jou gaan vermaak. Kunstenaars tree op van 11:00 in die oggende tot 23:00 in die aande. Rias Oberholzer, Two Hats, Danie en Arina, Len en Joharetha Nel en Willem de Waal sorg Vrydag en Saterdag vir vermaak en jolyt tot 18:00. Vrydagaand vanaf 18:00 kan jy uitsien na Jan Rhaap, Kevin Leo, Juan Boucher, die Broers en Snotkop. Saterdagaand vanaf 18:00 kan jy uitsien na vermaak deur die Broers, Joe Vorster, Caroline Grace, Jay en JO Black. Beslis 'n lys van die beste kunstenaars op die Suid-Afrikaanse musiektoneel!
​'n Verskeidenheid aansit etes word aangebied. Vrydagmiddag om 12:00 kan Pappa en sy beste vriende die Baarde en Vellies ete met Skaapkop of Skenkel geniet in die glaskas. Vrydagaand om 19:00 kan jy en jou wederhelfte weer wyn proe en 'n ete geniet met die immergewilde Kevin Leo as gasheer.
Saterdagoggend om 8:00 kan Mamma en haar beste vriendinne saam aansit by 'n damesontbyt met Pedro Kruger as kunstenaar.
Die rodeo word vervang met 'n 'n perdeskou aangebied deur Outjo Reitklub. Oor die loop van twee dae kan feesgangers uitsien na - Skouspring, Hoogspring, "Arena Eventing", Boeresport en "fancy dress".
Rodeo entoesiaste kan uitsien na die elektroniese bul wat heeldag gery kan word in die skadu van die hooftent.
Die Kinder Pretpark sorg soos gewoonlik dat die jongspan besig bly terwyl ma en pa die stalletjies besoek. 'n Verskeidenheid van springkastele sal vermaak verskaf.
Die uiters gewilde Proe en Kuiertent, hierdie jaar geborg deur OK FOODS sal weer sorg vir heerlike wyn, kaas, sushi, olyf- en vele meer stalletjies met talle demonstrasies wat ook deur die loop van die dag sal plaasvind.
Die vermaaklikheid arena sal sorg vir kompetisies en vermaak deur die loop van die dag vir oud en jonk.
Kom kuier vir ons! Kom ontspan saam met ons! Maak 'n naweek daarvan!
Met al die vermaak, uitvoerings, stalletjies, te ete, te drinke, sport en genot beloof dit om weer die Lekkerste Fees in Namibië te wees.
​Die baie suksesvolle jaarlikse Wildsveiling word in samewerking met die Otjikondo Boerevereniging en Du Preez Wild aangebied.